  Наталья Тетерина Пӧйшуръёс кезьытлэсь кышкало шуыса малпан вань ке но, Удмуртиысь зоопаркын улӥсьёс толэз чидатэк возьмало. Ужъюртлэн пресс-службаяз ивортодэтъя «Удмуртия» агентстволы веразы, пӧйшуръёс нырысетӥ лымыез адӟыкузы, Выль аре кузьым басьтэм пиналъёс кадь шумпото. Пӧйшуръёс понна матэктӥсь тол – бадӟым праздник. Соос пиналъёс кадь ик. Куке нырысетӥ лымы усе, соос сыӵе куанэмын, сыӵе улонлы шумпото. Ваньзы соос лымы пыры кутылыны кыре потто. Нош нырысетӥ лымы шобрет вылтӥ бызьылон пӧйшуръёс понна –номырин ӵошатонтэм шуд Юлия Самойлова, Удмуртиысь зоопарклэн пресс-секретарезКионъёс, коӵышъёс, гондыръёс, валъёс но маймылъёс каръёсысьтызы лымы вылтӥ нискыланы, гонзэс сузяны но лымыен шудыны потто. Тросэз маймылъёс «Страна обезьян» павильонын уло, но вань япон макакаос, кудъёсыз -15 градусозь температураез чидало. Соос понна лымы – со пӧртэмлык, средалэн узырмонэз. Инмысь усись бадӟым тӧдьы пырыос – со шумпотон! Юлия Самойлова, Удмуртиысь зоопарклэн пресс-секретарез Зоопаркысь пӧйшуръёс толлы шумпото 6 фото Адямиос тол вакытлы шуныт дӥськут дасяло. Зоопаркын улӥсьёслы со ласянь огдыре капчигес но, шуггес но. Зоопарклэн пресс-секретарез Юлия Самойлова верамъя, пӧйшуръёс кезьытлы дась мед луозы шуыса, соослэн сиськон радлыксы узыргес лу. Соослэн ку улазы зӧк кӧйзы, малы ке шуоно толалтэлы пӧйшуръёслэн сиёнзы нуналаз тоннаысен одӥг но ӝыны тоннаозь будэ Юлия Самойлова, Удмуртиысь зоопарклэн пресс-секретарезНоль градусозь вань пӧйшуръёс кырын поръяло, соос пӧлын шунытэз яратӥсь фламингоос но. Кезьытъёс вуэмен тросэз пӧйшуръёс шуныт каръёсазы пыро. Тодэ вайытом, документальной фильмлэн героез – Пурга нимо тӧдьы гондырпи – пичи дырысеныз лымыын шудыны яратэ. Белый медвежонок на прогулке в зоопарке Ижевска Тегъёс: Ижкар Зоопарк Удмуртия Тол Мерлык пӧйшуръёс  